CELEX: 62017CN0027
Language: et
Date: 2017-01-19 00:00:00
Title: Kohtuasi C-27/17: Eelotsusetaotlus, mille on esitanud Lietuvos apeliacinis teismas (Leedu) 19. jaanuaril 2017 – AB „flyLAL-Lithuanian Airlines“, likvideerimisel, versus Starptautiskā lidosta „Rīga“ VAS ja „Air Baltic Corporation A/S“

3.4.2017   
            
            
               ET
            
            
               Euroopa Liidu Teataja
            
            
               C 104/35
            
         Eelotsusetaotlus, mille on esitanud Lietuvos apeliacinis teismas (Leedu) 19. jaanuaril 2017 – AB „flyLAL-Lithuanian Airlines“, likvideerimisel, versus Starptautiskā lidosta „Rīga“ VAS ja „Air Baltic Corporation A/S“
   (Kohtuasi C-27/17)
   (2017/C 104/50)
   Kohtumenetluse keel: leedu
   
      Eelotsusetaotluse esitanud kohus
   
   Lietuvos apeliacinis teismas
   
      Põhikohtuasja pooled
   
   
      Apellatsioonkaebuse esitaja: AB „flyLAL-Lithuanian Airlines“, likvideerimisel
   
      Vastustajad apellatsioonimenetluses: Starptautiskā lidosta „Rīga“ VAS, „Air Baltic Corporation A/S“
   
      Eelotsuse küsimused
   
   
               1.
            
            
               Kas Brüsseli I määruse (1) artikli 5 lõikes 3 kasutatud mõistet „paik, kus kahjustav sündmus on toimunud“ tuleb käesoleva juhtumi asjaoludel mõista nii, et see on paik, kus vastustajad apellatsioonimenetluses sõlmisid Euroopa Ühenduse asutamislepingu artikli 82 punkti c (ELTL artikli 102 punkt c) rikkuva õigusvastase kokkuleppe, või paik, kus pandi toime teod, millega kasutati apellatsioonkaebuse esitajaga samadel asjaomastel lennuturgudel konkureerides turuvallutusliku hinnakujunduse (ristsubsideerimise) abil ära selle kokkuleppe tulemusel saadud rahaline kasu?
            
         
               2.
            
            
               Kas käesoleval juhul saab kahju (saamata jäänud tulu), mis tekkis apellatsioonkaebuse esitajal nimetatud õigusvastaste tegude tõttu, mille panid toime vastustajad apellatsioonimenetluses, käsitada kahjuna Brüsseli I määruse artikli 5 lõike 3 tähenduses?
            
         
               3.
            
            
               Kas äriühingu Air Baltic Corporation Leedu Vabariigis asuva filiaali tegevust tuleb käesoleva juhtumi asjaoludel käsitada filiaali tegevusena Brüsseli I määruse artikli 5 lõike 5 tähenduses?
            
         
      (1)  Nõukogu 22. detsembri 2000. aasta määrus (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades (EÜT 2001, L 12, lk 1; ELT eriväljaanne 19/4, lk 42).